Última setmana per a sol·licitar les ajudes del Pla Resistir IV per a autònoms i microempreses
31 agost 2021

## Última setmana per a sol·licitar les ajudes del Pla Resistir IV per a autònoms i microempreses31 agost 2021Última actualització: 31 agost 2021

![](../gestion/img/2e6be0a1bc794f2be2820702d7bb66fa53694205c2927b34e916d21e9e6c40bc.png)  
  

El termini per a sol·licitar la quarta i última línia d'ajudes Parèntesis del Pla Resistir Gandia finalitza el pròxim dilluns 6 de setembre.

Tal com es va anunciar a la primera Junta de Govern del mes d'agost, aquesta última ajuda consta d'una quantia de 80.000 euros que beneficiarà a unes 30 empreses que corresponen al comerç de vehicles terrestres, galeries d'art, comerços de productes per a adults i llibreries/papereria. Es tracta de sectors del nostre teixit productiu que es van veure afectats per la crisi econòmica derivada de la pandèmia i que s'havien quedat fora de les anteriors convocatòries per no complir els epígrafs establerts a les bases.

Amb aquesta edició es completen els 2,7 milions d'euros en ajudes només de Gandia i la xifra de 1.200 beneficiaris d'aquest tipus d'ajudes, ja que a hores d'ara, ja són 1.176 empreses les que ja les han rebut en les tres primeres edicions.

Aquesta iniciativa que compta amb la col·laboració de la Generalitat i de la Diputació, inclou una dotació de 2.000 € per autònom/empresa més 200 € per treballador/a, fins a un màxim de 4.000 €.

Les empreses interessades poden sol·licitar aquesta ajuda a través del telèfon 92 295 95 59 o del correu [plaresistir@gandia.org.](mailto:plaresistir@gandia.org)

Es pot ampliar informació sobre requisits i tramitació en aquest [enllaç de la web municipal](https://www.gandia.es/aytg/web_php/index.php?contenido=descripcion&id_boto=893&lang=10).

[Twittear](https://twitter.com/share)